smcproject/ml-wiki-sentences huggingface dataset:
അവലംബം Notes ഉറവിടങ്ങൾ Au, Susan, Ballet and Modern Dance , Third Edition, Thames and Hudson Ltd, London (2012) Ivor Forbes Guest , Fanny Elssler ( Wesleyan University Press, Middletown, Connecticut, 1970) This article incorporates text from a publication now in the public domain : {{ cite encyclopedia }} : Invalid | ref=harv ( help ) കൂടുതൽ വായനയ്ക്ക് Ivor Guest, Fanny Elssler – the Pagan Ballerina , A C Black, London (1970) ISBN 0-7136-1061-1 Ann Hutchinson, Fanny Elssler's Cachucha , Dance Books (2008) ISBN 0-903102-59-5 പുറത്തേക്കുള്ള കണ്ണികൾ Fanny Elssler എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Works by or about ഫാനി എൽസ്ലർ at Internet Archive Ladies of the Rose: Fanny Elssler , by Louisa Young
ഫാദിയ ഫഖീർ ഇംഗ്ലീഷ് വിലാസം https://ml.wikipedia.org/wiki/Fadia_Faqir
പ്രമുഖ ജോർദാൻ ബ്രിട്ടീഷ് എഴുത്തുകാരിയാണ് ഫാദിയ ഫഖീർ (English: Fadia Faqir ( Arabic : فادية الفقير) ജീവചരിത്രം
1956ൽ ജോർദാനിലെ അമ്മാനിൽ ജനിച്ചു.
ജോർദാനിലും ഇംഗ്ലണ്ടിലുമായി വിദ്യാഭ്യാസം പൂർത്തിയാക്കി.
അമ്മാനിലെ ജോർദാൻ സർവ്വകലാശാലയിൽ നിന്ന് ഇംഗ്ലീഷ് സാഹിത്യത്തിൽ ബിരുദം നേടി.
1984ൽ ബ്രിട്ടനിൽ പോയി.
ഇംഗ്ലണ്ടിലെ ലാങ്കസ്റ്റർ സർവ്വകലാശാലയിൽ നിന്ന് ബിരുദാനന്തര ബിരുദം പൂർത്തിയാക്കി.
1990ൽ ഈസ്റ്റ് ആങ്കിള സർവ്വകലാശലയിൽ നിന്ന് പി എച്ച്ഡി കരസ്ഥമാക്കി.
അവരുടെ ആദ്യ നോവലായ നിസാനിത് 1988ൽ പെൻഗ്വിൻ പുറത്തിറക്കി.
രണ്ടാമത്തെ നോവലായ പില്ലാർസ് ഓഫ് സാൾട്ട് 1996 ക്വാർട്ടറ്റ് ബുക്ക്‌സാണ് പ്രസിദ്ധീകരിച്ചത്.
ഈ നോവൽ ജർമ്മൻ , ഡാനിഷ് , ഡച്ച് , റൊമാനിയൻ , ബൾഗേറിയൻ ഭാഷകളിലേക്ക് വിവർത്തനം ചെയ്തു.
നോവലുകൾ Willow Trees Don't Weep , Heron Books , 2014, ISBN 978-1782069508 My Name is Salma (USA title The Cry of the Dove ), Transworld, 2007, ISBN 978-0385610988 Pillars of Salt , Quartet Books, 1996, ISBN 978-1566562539 Nisanit , Penguin, 1988, ISBN 978-0140133332 അവലംബം
ഫാദർ ജോർജ്ജ് കണ്ടത്തിൽ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യൻ ട്രാൻസാൿഷനൽ അനാലിസിസിന്റെ പിതാവ് എന്ന് അറിയപ്പെടുന്ന മനഃശാസ്ത്രജ്ഞനും വൈദികനുമാണ് ഫാദർ ജോർജ്ജ് കണ്ടത്തിൽ SJ .
1920 ഡിസംബർ 25നു കേരളത്തിൽ വൈക്കത്തു ജനിച്ചു .
അന്താരാഷ്ട്ര ട്രാന്സാക്ഷണൽ അനലൈസിസ്റ് അസോസിയേഷന്റെ ഭാരതത്തിൽ നിന്നുള്ള പ്രഥമ അംഗമാണ് ..
1971ൽ പാസ്റ്ററൽ കൗൺസിലിംഗ് പഠിക്കാൻ അമേരിക്കയിൽ പോയ ഫാദർ, അവിടെ ഡോ. .
മ്യൂരിയൽ ജെയിംസ് എന്ന മനഃശാസ്ത്രജ്ഞയുടെ കീഴിൽ  ഈ സിദ്ധാന്തം പഠിക്കുകയായിരുന്നു ഫാദർ ജോർജ്ജ് കണ്ടത്തിൽ SJ
പഠനം കഴിഞ്ഞു തിരിച്ചെത്തിയ ഫാദർ , ഭാരതത്തിലെ പ്രധാന മെട്രോനഗരങ്ങളായ മുംബൈ, ദില്ലി, ചെന്നൈ, കൊൽക്കത്ത എന്നീ നഗരങ്ങളിലെ കോര്പറേറ്റ് സ്ഥാപനങ്ങളിൽ ആദ്യം ട്രാന്സാക്ഷണൽ അനാലിസിസ് (ടി എ ) പരിശീലിപ്പിച്ചു .
1973 ഇൽ  കേരളത്തിൽ കളമശ്ശേരിയിൽ ഇൻസ്റ്റിറ്റ്യൂട്ട് ഓഫ് കൗൺസിലിംഗ് ആൻഡ് ട്രാന്സാക്ഷണൽ അനാലിസിസ് (ICTA ) എന്ന വിദ്യാഭ്യാസസ്ഥാപനം തുടങ്ങി
"ട്രയോളജി " എന്ന പേരിൽ ഒരു പുതിയ സിദ്ധാന്തം ഫാദർ വികസിപ്പിച്ചു ..
ഇത് ഒരു വ്യക്തിയുടെ ക്രീയാത്മക ഊർജ്ജത്തെ അർഥപൂർണമായ ജീവിത നയിക്കുന്നതിന് വേണ്ടി ഉപയോഗിക്കാൻ ലക്‌ഷ്യം വെച്ച് വികസിപ്പിച്ചെടുത്ത ഒരു കൗൺസിലിംഗ് മാർഗമായിട്ടാണ് പരിചയപ്പെടുത്തിയത് ..
ഇതിന്റെ പ്രയോഗം ഇത് കൂടാതെ ജോലിസ്ഥലങ്ങളിലും മറ്റും പ്രൊഡക്ടിവിറ്റി കൂട്ടുന്നതിനും ഉപയോഗിച്ചുവരുന്നു .
ഈ സിദ്ധാന്തത്തിന്റെ കാതലായ പ്രമേയം എന്നത് ഫാദറിന്റെ വാക്കിൽ " ഒരു വ്യക്തിയുടെ അസ്തിത്വത്തിൽ (ഐഡന്റിറ്റി) വരുന്ന പ്രതിസന്ധിയുടെ പ്രധാന കാരണം , അദ്ദേഹവും അദ്ദേഹത്തിന്റെ അമ്മയുമായുള്ള ബന്ധത്തിൽ നിന്ന് ഉടലെടുക്കുന്നതാണെന്നു പറയുന്നു .
ദൃഢമായതും അര്ഥപൂര്ണമായതുമായ ഒരു ഊഷ്മള ബന്ധത്തിൽ നിന്ന് ഉണ്ടാകുന്ന ഐഡന്റിറ്റിക്കു മാത്രമേ അവന്റെ ജീവിത്തൽ മുഴുവൻ രീതിയിലും വിജയം കൈവരിക്കാൻ കഴിയൂ ..
ഫാദർ 38 വർഷത്തോളം ഭാരതത്തിൽ അങ്ങോളമിങ്ങോളം ഒട്ടനവധി പേരെ ഇത് പഠിപ്പിക്കുകയും, ഈ സിദ്ധാന്തം പ്രചരിപ്പിക്കുകയും ചെയ്തു .
2011 നവംബർ 7നു   തൊണ്ണൂറ്റി ഒന്നാമത്തെ വയസ്സിൽ അന്തരിച്ചു
മരണാനന്തരം 2012-ൽ  അന്താരാഷ്ട്ര ട്രാന്സാക്ഷണൽ അനാലിസിസ് അസോസിയേഷൻ "മ്യൂരിയൽ  ജെയിംസ് പ്രിൻസിപ്പിൾ  അവാർഡ് " നൽകി ആദരിച്ചു
എഴുതിയ പുസ്തകങ്ങൾ :
TA for you and me (english)
One plus One is Three (english)
Triology - A fresh approach to understanding Man (ENGLISH)
ആരാണ് ഈ ഞാൻ ?
നീയും ഞാനും
വാടാമലരുകൾ അവലംബം ↑ https://www.newindianexpress.com/cities/kochi/2019/nov/20/transactional-analysis-conclave-revives-its-kerala-connection-2064071.html ↑ https://en.everybodywiki.com/George_Kandathil ↑ http://www.saata.org/history-and-origin-of-saata/
ഫാദർ മുള്ളർ മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Father_Muller_Medical_College
മംഗലാപുരത്തെ കങ്കനാടിയിൽ നാഷണൽ ഹൈവേ-66 ( മുംബൈ - മംഗലാപുരം ഹൈവേ) യിൽ നിന്ന് ഒരു കിലോമീറ്റർ അകലെ സ്ഥിതി ചെയ്യുന്ന ഫാദർ മുള്ളർ ചാരിറ്റബിൾ സ്ഥാപനങ്ങളുടെ (എഫ്എംസിഐ) ഭാഗമായ ഒരു മത ന്യൂനപക്ഷ വിദ്യാഭ്യാസ സ്ഥാപനവും ആശുപത്രിയുമാണ് ഫാദർ മുള്ളർ മെഡിക്കൽ കോളേജ് ( ಫಾದರ್ ಮುಲ್ಲರ್ ಮೆಡಿಕಲ್ ಕಾಲೇಜು ).
1880-ൽ സൗത്ത് കാനറയിലെ ജനങ്ങൾക്കായി മുള്ളേഴ്‌സ് ഹോസ്പിറ്റൽ അതിന്റെ വാതിലുകൾ തുറന്നു.
ജർമ്മൻ ജെസ്യൂട്ട് പുരോഹിതനായ ഫാ.
അഗസ്റ്റസ് മുള്ളർ എസ്ജെ ഒരു ആൽമരത്തിന്റെ ചുവട്ടിൽ ഹോമിയോപ്പതി മരുന്നുകൾ വിതരണം ചെയ്തുകൊണ്ടാണ് ഇത് ആരംഭിച്ചത്.
പിന്നീട് ഇത് ഒരു കുഷ്ഠരോഗ ആശുപത്രിയായി (ഇപ്പോൾ സെന്റ് ജോസഫ്സ് ലെപ്രസി ഹോസ്പിറ്റൽ എന്നറിയപ്പെടുന്നു) അതിനുശേഷം ഒരു സമ്പൂർണ ആശുപത്രിയായി മാറി.
ജനറൽ നഴ്‌സിംഗ് ആൻഡ് മിഡ്‌വൈഫറിയിൽ (ജിഎൻഎം) ഡിപ്ലോമകൾ വാഗ്‌ദാനം ചെയ്‌ത സ്‌കൂൾ ഓഫ് നഴ്‌സിംഗും പിന്നീട് നേഴ്‌സിംഗ് സയൻസിൽ ബിരുദത്തിനായി നേഴ്‌സിംഗ് കോളേജും ആരംഭിച്ചു.
1989-ൽ ഫാ.
മുള്ളർ ഇൻസ്റ്റിറ്റ്യൂട്ട് ഓഫ് മെഡിക്കൽ എജ്യുക്കേഷൻ ആൻഡ് റിസർച്ച് രൂപീകരിച്ചു.
മുള്ളേഴ്‌സ് ഇൻസ്റ്റിറ്റ്യൂട്ട് ഓഫ് മെഡിക്കൽ എജ്യുക്കേഷൻ ആൻഡ് റിസർച്ച് (FMIMER) 1991-ൽ ബിരുദാനന്തര ബിരുദ കോഴ്‌സുകളോടെ ആരംഭിച്ചു, തുടർന്ന് ബാച്ചിലേഴ്‌സ് ഇൻ ഫിസിയോതെറാപ്പി (1994-95), എം.എസ്‌സി ഇൻ ഹോസ്പിറ്റൽ അഡ്മിനിസ്‌ട്രേഷൻ (1996), എന്നിവ ഉൾപ്പെടെയുള്ള മറ്റ് കോഴ്‌സുകൾ ആരംഭിച്ചു.
1999 -ൽ  ബാച്ചിലർ ഇൻ മെഡിസിൻ ആൻഡ് സർജറി (എംബിബിഎസ്) കോഴ്സ് ആരംഭിച്ചു.
ഇതോടെയാണ് മെഡിക്കൽ കോളേജ് പദവിയിലേക്ക് ഉയർത്തിയത്.
ഫാദർ മുള്ളർ കോളേജ് ക്യാമ്പസ് പ്രക്രിയകൾ കാര്യക്ഷമമാക്കുന്നതിനും മാനേജ്മെന്റിനും ഫാക്കൽറ്റികൾക്കും കോളേജ് വർക്ക്ഫ്ലോ മാനേജ് ചെയ്യുന്നതിനും വിദ്യാർത്ഥികൾക്കും രക്ഷിതാക്കൾക്കും മാനേജ്മെൻറുമായും ഫാക്കൽറ്റിയുമായും ഫലപ്രദമായി ആശയവിനിമയം നടത്താൻ സഹായിക്കുന്നതിനായി മുഴുവൻ കാമ്പസിന്റെയും വർക്ക്ഫ്ലോ ഓട്ടോമേഷനായി കോളേജ് മാനേജ്മെന്റ് സോഫ്റ്റ്വെയർ ഇൻസ്റ്റാൾ ചെയ്തിട്ടുണ്ട്.
മുള്ളേഴ്‌സിന് മനോഹരമായ ഒരു ചാപ്പൽ ഉണ്ട് — സെന്റ് ജോസഫ് ചാപ്പൽ , 2005-ൽ ഇത്  ഉദ്ഘാടനം ചെയ്തു.
കോളേജ് പൂർണ്ണമായും മംഗലാപുരം രൂപതയുടെ കീഴിലാണ് നടത്തുന്നത്, അതിന്റെ പ്രസിഡന്റ്  മംഗലാപുരം ബിഷപ് ഡോ. മോസ്റ്റ് റവ.
പീറ്റർ പോൾ സൽദാന ആണ്.
ഭരണത്തിലെ മറ്റുള്ളവരിൽ ഇവർ ഉൾപ്പെടുന്നു: റവ.
റിച്ചാർഡ് കൊയ്ലോ - ഡയറക്ടർ, എഫ്എംസിഐ ഡോ.ആന്റണി സിൽവിയൻ ഡിസൂസ - ഡീൻ റവ.
അജിത് മെനേസസ് - അഡ്മിനിസ്ട്രേറ്റർ, ഫാ.
മുള്ളർ മെഡിക്കൽ കോളേജ് ആശുപത്രി അറ്റാച്ച്ഡ് ടീച്ചിംഗ് ഹോസ്പിറ്റലുകൾ
കോളേജ് അഫിലിയേറ്റ് ചെയ്തിരിക്കുന്നത് ഫാ.
മുള്ളർ മെഡിക്കൽ കോളേജ് ആശുപത്രിയോട് ആണ്.
അവർക്ക് മംഗലാപുരത്തെ തുമ്പയിൽ ഫാദർ മുള്ളർ ഹോസ്പിറ്റൽ, തുമ്പൈ എന്ന പേരിൽ മറ്റൊരു അറ്റാച്ച്ഡ് ഹോസ്പിറ്റൽ ഉണ്ട്, അത് ഗ്രാമീണ ബന്ധവും ബിരുദാനന്തര പരിശീലന ആശുപത്രിയും ആയി പ്രവർത്തിക്കുന്നു.
കോളേജ് റൂറൽ ഹെൽത്ത് കെയർ സെന്റർ സ്ഥിതി ചെയ്യുന്നത് കാവൂരിനടുത്തുള്ള മുള്ളർക്കാടാണ്.
കമ്മ്യൂണിറ്റി മെഡിസിൻ വകുപ്പിൽ നിയമിതരായ വിദ്യാർത്ഥികളും ഇന്റേണുകളും സൂറത്ത്കല്ലിലെയും ജെപ്പുവിലെയും പൊതുജനാരോഗ്യ കേന്ദ്രങ്ങളിലും ബെൽത്തങ്ങാടി , ദക്ഷിണ കന്നഡ ജില്ലയിലെ ബദ്യാർ, ഉത്തര കന്നഡ ജില്ലയിലെ ഹൊന്നാവർ എന്നിവിടങ്ങളിലെ ഗ്രാമീണ ആശുപത്രികളിലും പോസ്റ്റിംഗ് നടത്തുന്നു.
കോളേജ് ദക്ഷിണ കന്നഡ , ഉഡുപ്പി ജില്ലകളിലെ ദൂരെയുള്ള പ്രദേശങ്ങളിൽ നിന്നും പതിവായി ആരോഗ്യ ക്യാമ്പുകൾ നടത്തുന്നു.
രാജീവ് ഗാന്ധി യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്ത നാലര വർഷത്തെ എംബിബിഎസ് കോഴ്സും ഒരു വർഷത്തെ നിർബന്ധിത റൊട്ടേറ്റിംഗ് ഇന്റേൺഷിപ്പും കോളേജ് വാഗ്ദാനം ചെയ്യുന്നു.
150 സീറ്റുകളുണ്ട്: 40% പ്രവേശനം സംസ്ഥാനതല സിഇടി വഴിയും 40% കോമെഡ്-കെ പ്രവേശന പരീക്ഷയിലൂടെയും 15% എൻആർഐ ക്വാട്ടയിലൂടെയും 5% മാനേജ്മെന്റ് ക്വാട്ടയിലൂടെയും ആണ്.
കോളേജ് ബിപിടി (ബാച്ചിലേഴ്സ് ഇൻ ഫിസിയോതെറാപ്പി), ബിഎസ്സി മെഡിക്കൽ ലബോറട്ടറി ടെക്നോളജി), BASLP (ബാച്ചിലർ ഇൻ ഓഡിയോളജി ആൻഡ് സ്പീച്ച്-ലാംഗ്വേജ് പാത്തോളജി), ബി.എസ്സി.
റേഡിയോഗ്രാഫി കോഴ്സുകൾ വാഗ്ദാനം ചെയ്യുന്നു.
മെഡിസിൻ, സർജറി, പീഡിയാട്രിക്‌സ്, ഒബ്‌സ്റ്റട്രിക്‌സ് ആൻഡ് ഗൈനക്കോളജി, ഇഎൻടി, ഒഫ്‌താൽമോളജി, ഓർത്തോപീഡിക്‌സ്, റേഡിയോ ഡയഗ്‌നോസിസ്, സൈക്യാട്രി, പാത്തോളജി എന്നിവ ഉൾപ്പെടുന്ന സ്‌പെഷ്യാലിറ്റികളിൽ ബിരുദാനന്തര ബിരുദവും (എംഡി / എംഎസ്) ഡിപ്ലോമയും നടത്തുന്നു.
2003-ൽ "ബിഗ് ബാംഗ്", 2004-ൽ "ദി ക്വസ്റ്റ്", 2005-ൽ "ദ അരീന", 2006-ൽ "ദി കോൺക്വസ്റ്റ്", "ദി അപ്പോക്കലിപ്സ്" 2 007-ൽ, 2008-ൽ "ചക്രവ്യൂഹ്", 2009-ൽ "അർഗോനോട്ടിക്ക", 2010-ൽ "സോളാരിസ്" എന്നിങ്ങനെ പേരിട്ടിരിക്കുന്ന വാർഷിക ഇന്റർക്ലാസ് മത്സരങ്ങൾ ഒരു ഇവന്റ് ആയി നടത്തുന്നു.
മുള്ളേഴ്‌സ് വർഷം തോറും "മുള്ളർഫെസ്റ്റ്" എന്നറിയപ്പെടുന്ന ഒരു അന്തർ കോളേജ് മത്സരവും നടത്തുന്നു.
എല്ലാ വർഷവും ഫാ.
മുള്ളർ നിരവധി ഇവന്റുകൾ നടത്തുന്നു.
2010-ലെ "ഡെക്കാ ഫെസ്റ്റ്" ആയിരുന്നു ഒന്ന്.
ഏകദേശം 30 ഷെഡ്യൂൾ ചെയ്ത പരിപാടികൾക്ക് ശേഷം 2010 ഫെബ്രുവരി 21 ന് ഇത് സമാപിച്ചു.
കോളേജ്, ഫുട്ബോൾ , ബാസ്ക്കറ്റ്ബോൾ , ത്രോബോൾ, വോളിബോൾ , ബാഡ്മിന്റൺ , ടേബിൾ-ടെന്നീസ് , അത്ലറ്റിക് മീറ്റ് "വെലോസിറ്റി" എന്നിവ ഉൾപ്പെടുന്ന കായിക മത്സരങ്ങൾ ഇന്റർക്ലാസ്, ഇന്റർകോളീജിയറ്റ് തലത്തിൽ ( രാജീവ് ഗാന്ധി യൂണിവേഴ്സിറ്റി ഓഫ് ഹെൽത്ത് സയൻസെസ് മൈസൂർ സോൺ ടൂർണമെന്റുകൾ) സംഘടിപ്പിക്കുന്നു.
2015 മാർച്ച് 13 ന് ഫാദർ മുള്ളർ ചാരിറ്റബിൾ സ്ഥാപനങ്ങളുടെ (എഫ്എംസിഐ) ബിരുദദാന ചടങ്ങിലും സ്ഥാപന ദിനത്തിലും വിവിധ സ്ട്രീമുകളിൽ പെടുന്ന 576 വിദ്യാർത്ഥികൾക്ക് ബിരുദം ലഭിച്ചു.
ചിത്രശാല ആശുപത്രിയുടെ ഒരു ഭാഗം കാമ്പസിലെ പ്രാർത്ഥനാലയം പ്രവേശന കവാടം അവലംബം പുറം കണ്ണികൾ ഫാ.
മുള്ളർ ചാരിറ്റബിൾ സ്ഥാപനങ്ങൾ - ഔദ്യോഗിക സൈറ്റ് ഡിപ്പാർട്ട്മെന്റ് ഓഫ് സൈക്യാട്രിക് നഴ്സിംഗ് — ഔദ്യോഗിക സൈറ്റ് ഫാദർ മുള്ളർ കോളേജ് ഓഫ് നഴ്സിംഗ് സിൽവർ ജൂബിലി വെബ്സൈറ്റ്
ഫാത്വിർ ഇംഗ്ലീഷ് വിലാസം https://ml.wikipedia.org/wiki/Fatir
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ മുപ്പത്തിയഞ്ചാം അദ്ധ്യായമാണ്‌ ഫാത്വിർ (സ്രഷ്ടാവ്).
സൂക്തങ്ങൾ : 45 മുൻപുള്ള സൂറ: സബഅ് ഖുർആൻ അടുത്ത സൂറ: യാസീൻ സൂറത്ത്
(അദ്ധ്യായം) 35
ഫാദേർസ് ഡേ ഇംഗ്ലീഷ് വിലാസം https://ml.wikipedia.org/wiki/Father%27s_Day
കലവൂർ രവികുമാർ രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് ഫാദേർസ് ഡേ .
പുതുമുഖങ്ങളായ ഷെഹിൻ, ഇന്ദു തമ്പി എന്നിവരോടൊപ്പം രേവതി , ലാൽ , ശങ്കർ എന്നിവരും ഈ ചിത്രത്തിൽ വേഷമിട്ടിരിക്കുന്നു.
ഒരിടത്തൊരു പുഴയുണ്ട് എന്ന ആദ്യചിത്രത്തിന് ശേഷം തിരക്കഥാകൃത്തായ കലവൂർ രവികുമാർ സംവിധാനം ചെയ്ത രണ്ടാമത്തെ ചലച്ചിത്രമാണിത്.
ഓസ്കാർ പുരസ്കാരം നേടിയ റസൂൽ പൂക്കുട്ടി ആദ്യമായി അഭിനയിച്ച ചിത്രം കൂടിയാണിത് .
അഭിനേതാക്കൾ രേവതി – സീതാലക്ഷ്മി ഷെഹിൻ – ജോസഫ് കെ. ജോസഫ് ഇന്ദു തമ്പി – പ്രിയ ലാൽ – മാത്തൻ ശങ്കർ വിനീത് – ഗോപിനാഥ് ജഗതി ശ്രീകുമാർ – അഡ്വ.
നരസിംഹ അയ്യർ കെ.പി.എ.സി. ലളിത – മാത്തന്റെ അമ്മ വെട്ടുകിളി പ്രകാശ് – പ്യൂൺ കുഞ്ഞഹമ്മദ് റസൂൽ പൂക്കുട്ടി സംഗീതം
"അമ്മ" രാജീവ് ആലുങ്കൽ എം.ജി. ശ്രീകുമാർ കെ.എസ്. ചിത്ര 5:11 2.
"ആരുടെ നഷ്ടപ്രണയത്തിൽ" ഒ.എൻ.വി. കുറുപ്പ് എം.ജി. ശ്രീകുമാർ ഹരിഹരൻ 5:55 3.
"പ്രിയമുള്ളോരോർമ്മയും" ബി. ശ്രീരേഖ സജീവ് മംഗലത്ത് ഗായത്രി അശോകൻ 4:36 4.
"അമ്മ നിന്നെ" രാജീവ് ആലുങ്കൽ എം.ജി. ശ്രീകുമാർ എം.ജി. ശ്രീകുമാർ 5:11 അവലംബം പുറത്തേക്കുള്ള കണ്ണികൾ ഫാദേർസ് ഡേ – മലയാളസംഗീതം.
മോസസ് ലൈബ്രറി, രാജഗിരി കോളേജ്, കളമശ്ശേരി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
"രാജഗിരി കോളേജ് ഓഫ് സോഷ്യൽ സയൻസസിൽ നിറവിന്റെ 50 വർഷങ്ങൾ പിന്നിടുന്ന 'ഫാദർ. മോസസ് ലൈബ്രറി' പിന്നിട്ട പാതകളിൽ വളരെ സ്തുത്യാർഹമായ സേവനങ്ങളാണ് കാഴ്ച്ചവെച്ചിട്ടുള്ളത്.
വിദ്യാർത്ഥികളിലെ കലാപരമായ കഴിവുകൾ പരിപോഷിപ്പിക്കുന്നതിനും പഠന നിലവാരം മെച്ചപ്പെടുത്തുന്നതിനുമായി അഹോരാത്രം പരിശ്രമിച്ച ലൈബ്രറി ദേശീയ തലത്തിലും അന്തർദേശീയ തലത്തിലും ശ്രദ്ധ നേടിയിട്ടുണ്ട്.
മോസസ് ലൈബ്രറി എന്ന പേര് സ്വീകരിച്ചു കൊണ്ട് 1980-ൽ നിലവിൽ വന്ന ലൈബ്രറി 1967-ൽ കോളേജുമായി ചേർന്നു പ്രവർത്തനം ആരംഭിച്ചു.
സോഷ്യൽ വർക്ക്, ഹ്യുമാനിറ്റീസ്, കൊമേഴ്സ് മാനേജ്മെന്റ്, കമ്പ്യൂട്ടർ സയൻസ്, ലൈബ്രറി ഇൻഫൊർമേഷൻ, ഇംഗ്ലീഷ്-മലയാളം ലിറ്ററേച്ചർ എന്നീ പഠന മേഖലകളിൽ ശ്രദ്ധ കേന്ദ്രീകരിച്ചിരിക്കുന്ന ലൈബ്രറി 30,000 വിഭാഗം പുസ്തകങ്ങൾ, 120 നാഷണൽ ഇന്റർനാഷണൽ ജേർണലുകൾ, 40-ഓളം മാഗസിനുകൾ, 12-ഓളം പത്രമാദ്ധ്യമങ്ങൾ എന്നിവയാൽ സമ്പന്നമാണ്.
രാജഗിരി കോളേജ് യു.ജി ബ്ലോക്കിൽ 17,000 സ്ക്വ.
ഫീറ്റിൽ പുതുതായി പണി പൂർത്തിയായി വരുന്ന ലൈബ്രറി കെട്ടിടം 300-ഓളം പേർക്ക് ഇരിക്കാനാവും വിധം സീറ്റിങ്ങ് ക്രമീകരണങ്ങളാൽ സജ്ജമാണ്.
ഗ്ലാസ്സ് നിർമ്മിതമായ ജനാലകളാൽ സജ്ജമാക്കപ്പെട്ട ലൈബ്രറി വായനക്കാരനും പുറം ലോകവുമായുള്ള ബന്ധം മെച്ചപ്പെടുത്താൻ ഉതകും വിധമാണ് ക്രമീകരിച്ചിട്ടുള്ളത്.
ലൈബ്രറിയുടെ മുഖ്യ ആകർഷണമെന്നോണം പണി പൂർത്തിയായി വരുന്ന " ടവർ ഓഫ് വിസ്ഡം" പില്ലർ ഇന്ന് മാദ്ധ്യമശ്രദ്ധ നേടി വരികയാണ്.
36-ഓളം പുസ്തക മാത്യകകൾ ഉൾപ്പെടുത്തി തട്ടുതട്ടായാണ് ഈ പില്ലർ ക്രമീകരിച്ചിട്ടുള്ളത്.
വളരെ പ്രശസ്തനായ ബെൽജിയം ആർട്ടിസ്റ്റ് 'ജീൻ പിയറെ ഗൈസെൽ' നിർമ്മിച്ചിട്ടുള്ള "അപ്പ് വേർഡ് റിച്വൽ" എന്ന വർക്കിനെ അടിസ്ത്ഥാനമാക്കി അതേ മാത്യകയിലാണ് ഈ പില്ലർ ഒരുക്കിയിരിക്കുന്നത്.
ലൈബ്രറിയുടെ പ്രധാന ആകർഷണമായി പ്രവേശന കവാട മദ്ധ്യത്തിൽ സ്ഥിതി ചെയ്യുന്ന ഈ നിർമ്മിതി ഏതൊരു കാഴ്ച്ചക്കാരന്റെയും നിരീക്ഷണ പാഠവത്തെ ചോദ്യം ചെയ്യാൻ കഴിവുള്ളവയാണ്.
നിർമ്മാണ പ്രവർത്തനങ്ങൾക്കു മുന്നോടിയായി കോളേജിൽ നിന്നുള്ള എട്ടക്ക വിദഗ്ദരുടെ സംഘം കേരള, ബാംഗ്ലൂർ എന്നീ പ്രദേശങ്ങളിലെ പുതിയ ലൈബ്രറികളിൽ സന്ദർശനം നടത്തിയിട്ടുണ്ട്.
5,6,7,8 നിലകളിലായ് സ്ഥിതി ചെയ്യുന്ന ലൈബ്രറി വിദ്യാർത്ഥി സൗഹൃദ മാനദണ്ഢങ്ങൾ പൂർണ്ണമായും പാലിക്കും വിധമാണ് നിർമ്മിച്ചിട്ടുള്ളത്.
ഫാദർ ഡാമിയൻ ഇംഗ്ലീഷ് വിലാസം https://ml.wikipedia.org/wiki/Father_Damien
ഫാദർ ഡാമിയൻ അഥവാ മൊളോക്കയിലെ വിശുദ്ധ ഡാമിയൻ എന്നറിയപ്പെടുന്ന ജോസഫ് ഡെ വ്യുസ്റ്റർ ,( ജനുവരി 3 , 1840 – ഏപ്രിൽ 15 , 1889 ), ‘ കോൺഗ്രിഗേഷൻ ഓഫ് ദ സേയ്ക്രട് ഹാർട്ട് ഓഫ് ജീസസ് ആൻഡ് മേരി ' എന്ന സന്യാസ സഭയിൽ അംഗമായിരുന്ന ഒരു ബെൽജിയൻ കത്തോലിക്കാ മിഷണറി ആയിരുന്നു .
ഹവായിയിലെ മൊളോകാ ദ്വീപിലെ കുഷ്ഠ രോഗികൾക്കു വേണ്ടി തന്റെ ജീവിതം സമർപ്പിച്ചതിന്റെ പേരിൽ, ഹവായിയൻ നിവാസികളും ലോകമെങ്ങുമുള്ള ക്രിസ്ത്യാനികളും ഇദ്ദേഹത്തെ ആദരിക്കുന്നു.
കത്തോലിക്കാ വിശ്വാസികളുടെയിടയിൽ, കുഷ്ഠരോഗം , എയ്ഡ്സ് തുടങ്ങി സമൂഹത്തിൽ നിന്നും പുറത്താക്കപ്പെടുന്ന രോഗങ്ങൾ ബാധിച്ചവരുടെയും ഹവായിയൻ നിവാസികളുടെയും സ്വർഗ്ഗീയ മദ്ധ്യസ്ഥൻ ആയി കരുതപ്പെടുന്നു, ഫാദർ ഡാമിയൻ.
ഹവായിയൻ സംസ്ഥാനത്ത് എല്ലാ വർഷവും ഏപ്രിൽ 15നു ഫാദർ ഡാമിയൻ ദിനം ആചരിച്ചു വരുന്നു.
കത്തോലിക്കാസഭ മെയ് 10നാണ് ഫാദർ ഡാമിയന്റെ തിരുനാൾ ആചരിക്കുന്നത്.
1995ൽ വാഴ്ത്തപ്പെട്ടവനായി പ്രഖ്യാപിക്കപ്പെട്ട ഫാദർ ഡാമിയനെ 2009ൽ കത്തോലിക്കാസഭ വിശുദ്ധ പദവിയിലേയ്ക്കുയർത്തി.
അമേരിക്കയിലെ യുണൈറ്റഡ് സ്റ്റേയ്റ്റ്സ് ക്യാപ്പിറ്റോളിനു മുൻപിൽ അദ്ദേഹത്തിന്റെ വെങ്കലത്തിൽ തീർത്ത പ്രതിമയും ഹവായ് പാർലമെൻറ് മന്ദിരത്തിന് മുൻപിൽ അദ്ദേഹത്തിന്റെ പൂർണ്ണകായ പ്രതിമയും സ്ഥാപിച്ചിട്ടുണ്ട്.
2005 ഡിസംബറിൽ ഫ്ലെമിഷ് പബ്ലിക് ബ്രോഡ്കാസ്റ്റിങ് സർവീസ് , ഫാദർ ഡാമിയനെ ഏറ്റവും മഹാനായ ബെൽജിയംകാരനായി പ്രഖ്യാപിച്ചു.
ഫാദർ ഡാമിയന്റെ കൈയ്യൊപ്പ് ജനനം
ബൽജിയത്തിലെ ട്രമലോയിൽ കച്ചവടക്കാരനായ ജോനാസ് ഫ്രാൻസിസ്കസ് ഡെ വ്യുസ്റ്ററിന്റെയും ആനി കാതറൈൻ ഡെ വ്യുസ്റ്ററിന്റെയും ഏഴാമത്തെ പുത്രനായി 1840 ജനുവരി 3നു ജോസഫ് ഡെ വ്യുസ്റ്റർ ജനിച്ചു.
ബ്രെയ്നെ ലെ കോംറ്റോയിൽ കോളേജ് വിദ്യാഭ്യാസത്തിനു ശേഷം ല്യൂവെൻ എന്ന സ്ഥലത്തു 'കോൺഗ്രിഗേഷൻ ഓഫ് ദ സേക്രട്ട് ഹാർട്ട് ഓഫ് ജീസസ് ആൻഡ് മേരി ' എന്ന സന്യാസസഭയിൽ ചേർന്ന ജോസഫ് ഡെ വ്യുസ്റ്റർ ആദ്യ വ്രതത്തോടൊപ്പം ഡാമിയൻ എന്ന പേരു സ്വീകരിച്ചു.
മിഷണറി ജോലികൾക്കായി വിദേശത്തേയ്ക്കു പോവുക എന്ന തന്റെ സഹോദരന്റെ നടക്കാതെ പോയ മോഹം ഏറ്റെടുത്ത്, ഫാദർ ഡാമിയൻ ഒരു വിദേശദൗത്യത്തിനായി പുറപ്പെട്ടു.
ഹവായ് ദൗത്യം ഫാദർ ഡാമിയൻ കോളനിയിലേക്ക് പുറപ്പെടുന്നതിന് മുൻപ് - 1873ലെ ചിത്രം ഫാദർ ഡാമിയൻ കളവാവോയിലെ പ്രാർത്ഥനാക്കൂട്ടത്തോടൊപ്പം
1864 മാർച്ച് 19നു ഹോണോലുലു കടൽതീരത്ത് ഫാദർ ഡാമിയൻ ഒരു മിഷണറിയായി കപ്പലിറങ്ങി.
1864 മെയ് 24നു ഹോണോലുലുവിലെ ഔവർ ലേഡി ഓഫ് പീസ് കത്തീഡ്രൽപള്ളിയിൽ വച്ച് അദ്ദേഹം പൗരോഹിത്യ കൂദാശ സ്വീകരിച്ചു.
തുടർന്ന് പൊതുജനാരോഗ്യരംഗത്ത് പ്രതിസന്ധികൾ നിലനിന്നിരുന്ന ഒവാഹു ദ്വീപിലെ പല ഇടവകകളിലും അദ്ദേഹം സേവനമനുഷ്ഠിച്ചു.
ഹവായ് ദ്വീപിലെത്തുന്ന വിദേശീയരായ കച്ചവടക്കാരും, നാവികരും, ഹവായിയൻ ജനതയ്ക്കു വിവിധ രോഗങ്ങൾ സമ്മാനിച്ചിരുന്നു.
മുൻപൊരിക്കലും ഹവായിയിൽ കേട്ടുകേൾവി പോലുമില്ലാതിരുന്ന, ഇൻഫ്ലുവൻസ , സിഫിലിസ് തുടങ്ങിയ അസുഖങ്ങൾ ബാധിച്ച്, ആയിരങ്ങൾ മരിക്കാനിടയായി. 'ഹാൻസെൻസ് രോഗം' എന്നു പൊതുവെ അറിയപ്പെടുന്ന കുഷ്ഠരോഗവും ഇക്കൂട്ടത്തിൽ ഹവായിലെത്തി.
കുഷ്ഠരോഗം പടർന്നു പിടിക്കുന്നതു ഭയന്ന്, രാജാവായ കമേഹാമെഹ രാജ്യത്തെ കുഷ്ഠരോഗികളെയെല്ലാം ഹവായിയുടെ വടക്കു ഭാഗത്തുള്ള മൊളോക്കായ് ദ്വീപിലെ ഒരു സെറ്റിൽമെന്റ് ക്യാമ്പിലേയ്ക്കു മാറ്റി പാർപ്പിച്ചു.
ഭരണകൂടം ഇവർക്കു ഭക്ഷണവും മറ്റ് സാമഗ്രികളും നൽകിയിരുന്നെങ്കിലും, കുഷ്ഠരോഗികളെ പരിപാലിക്കാനോ, അവരുടെ ശരിയായ ആരോഗ്യ സംരക്ഷണത്തിനോ ആരുമില്ലായിരുന്നു.
കുഷ്ഠരോഗികൾക്ക് അവരുടെ ആത്മീയ ആവശ്യങ്ങൾ നിറവേറ്റാൻ ഒരു വൈദികനെങ്കിലും വേണമെന്നു വിശ്വസിച്ചിരുന്ന മോൺസിഞ്ഞോർ ലൂയിസ് മൈഗ്രേറ്റ്, ഒരു വൈദികനെ കുഷ്ഠ രോഗികളോടൊപ്പം ജീവിക്കാനവിടേയ്ക്കയക്കുന്നത് മരണശിക്ഷയ്ക്കു വിധിയ്ക്കുന്നതിനു തുല്യമാണല്ലോ എന്നോർത്താകുലപ്പെട്ടിരുന്നു.
പ്രാർത്ഥനാപൂർവമായ വിചിന്തനത്തിനു ശേഷം, ഫാദർ ഡാമിയൻ ആ ദൗത്യം ഏറ്റെടുത്തു മൊളോകായിലേയ്ക്കു പോകാൻ തന്നെ അനുവദിക്കണമെന്നാവശ്യപ്പെട്ടു.
മരണത്തിന്റെ കോളനി
1873 മെയ് 10നു ഫാദർ ഡാമിയൻ കലാവുപാപയിലെ ഒറ്റപ്പെട്ട സെറ്റിൽമെന്റ് ക്യാമ്പിലെത്തി.
കോളനി നിവാസികൾക്കു ഫാദർ ഡാമിയനെ പരിചയപ്പെടുത്തി കൊണ്ടു ബിഷപ് മൈഗ്രേറ്റ് ഇങ്ങനെ പറഞ്ഞു. 'നിങ്ങളോടുള്ള സ്നേഹത്താൽ, നിങ്ങളിലൊരാളായി, നിങ്ങളോടൊപ്പം ജീവിച്ച്, നിങ്ങളോടൊപ്പം മരിക്കാൻ തയ്യാറായ ഇദ്ദേഹം നിങ്ങൾക്കൊരു പിതാവിനെ പോലെയായിരിയ്ക്കും.'
പർവത നിരകളാൽ ചുറ്റപ്പെട്ട കോളനിയിൽ, അറുന്നൂറിലധികം കുഷ്ഠരോഗികൾ ജീവിച്ചിരുന്നു.
അവിടെ ഒരു പള്ളി പണിത്, സെയ്ന്റ് ഫിലോമിനാ എന്ന ഇടവക സ്ഥാപിക്കുകയായിരുന്നു ഫാദർ ഡാമിയന്റെ ആദ്യദൗത്യം.
കലാവുപാപയിലെ കുഷ്ഠരോഗികൾക്ക് അല്പമെങ്കിലും ആശ്വാസം നൽകാൻ കെൽപ്പുള്ള ഒരേയൊരു വ്യക്തി, ഫാദർ ഡാമിയൻ മാത്രമായിരുന്നുവെന്ൻ ഹവായിലെ കത്തോലിക്കാസഭയുടെ ചരിത്രം രേഖപ്പെടുത്തുന്നതിനു വേണ്ടി അവരോടൊപ്പം പ്രവർത്തിച്ച, ഹവായി യൂണിവേഴ്സിറ്റിയിലെ ചരിത്രകാരന്മാർ പറയുന്നു.
വെറുമൊരു വൈദികന്റെ സ്ഥാനം മാത്രമായിരുന്നില്ല, ഫാദർ ഡാമിയനവിടെ.
മറിച്ച്, അദ്ദേഹമവരുടെ വൃണങ്ങൾ കഴുകി കെട്ടുകയും, അവർക്കു താമസിക്കാൻ വീടു കെട്ടി കൊടുക്കുകയും, കിടക്കയൊരുക്കി കൊടുക്കുകയും ചെയ്തിരുന്നു.
മരിച്ചവരെ സംസ്കരിക്കുന്നതിനു വേണ്ടി ശവപ്പെട്ടികൾ ഉണ്ടാക്കുന്നതും, കുഴി വെട്ടുന്നതു പോലും ഫാദർ ഡാമിയനായിരുന്നു.
വിശുദ്ധ പദവിയിലേയ്ക്കുയർത്തുന്നതിനു മുന്നോടിയായിട്ടുള്ള റോമൻ കുരിയയിൽ സാമൂഹിക വിദഗ്ദ്ധർ ഡാമിയനെ പറ്റി ഇങ്ങനെ പറഞ്ഞു: 'മൂല്യങ്ങൾ നഷ്ടപ്പെട്ട, നിയമങ്ങൾ ലംഘിക്കപ്പെട്ടിരുന്ന, ആളുകൾ നിലനിൽപ്പിനു വേണ്ടി പരസ്പരം പോരടിക്കാൻ നിർബന്ധിതരായിരുന്ന മരണത്തിന്റെ കോളനിയിലേയ്ക്കായിരുന്നു ഡാമിയൻ അയക്കപ്പെട്ടത്. ഇത്രയും ചിട്ടയില്ലാത്ത ഒരവസ്ഥയിലായിരുന്നില്ല, ഭരണകൂടം സെറ്റിൽമെന്റ് വിഭാവനം ചെയ്തിരുന്നതെങ്കിലും, മരുന്നിന്റെയും മറ്റു വിഭവശേഷിയുടെയും ഇല്ലായ്മ മൂലം, തികഞ്ഞ അരാജകത്വത്തിലേയ്ക്കു കാര്യങ്ങൾ എത്തിച്ചേരുകയായിരുന്നു. ഡാമിയന്റെ വരവാണ് ആ സമൂഹത്തിൽ ഈ അവസ്ഥയ്ക്കൊരു മാറ്റം വരുത്തിയത്. അദ്ദേഹത്തിന്റെ നേതൃത്വത്തിൽ അടിസ്ഥാന നിയമങ്ങൾ പുനസ്ഥാപിക്കപ്പെടുകയും, കൃഷിസ്ഥലങ്ങൾ വീണ്ടെടുക്കപ്പെടുകയും, സ്കൂളുകൾ നിർമ്മിക്കപ്പെടുകയും ചെയ്തു.'
ഓർഡർ ഓഫ് കലാക്കുവാ
'നൈറ്റ് കമാൻഡർ ഓഫ് ദ റോയൽ ഓർഡർ ഓഫ് കലാക്കുവാ' എന്ന സ്ഥാനം നൽകി ഫാദർ ഡാമിയനെ കലാക്കുവായിലെ ഡേവിഡ് രാജാവ് ആദരിച്ചു.
മെഡൽ സമ്മാനിക്കുന്നതിനു വേണ്ടി ദ്വീപു സന്ദർശിച്ച രാജകുമാരി, ലിഡിയ ലിലിയോകലാനി, അവിടുത്തെ കാഴ്ചകൾ കണ്ട്, വളരെ അസ്വസ്ഥചിത്തയായി, ഹൃദയം തകർന്നാണു മടങ്ങിയത്.
അവിടുത്തെ അനുഭവങ്ങൾ അവർ ലോകത്തോടു പങ്കു വയ്ക്കുകയും, ഫാദർ ഡാമിയന്റെ പരിശ്രമങ്ങളെ പുകഴ്ത്തുകയും ചെയ്തു.
അതിന്റെ അനന്തര ഫലമെന്നോണം, ഡാമിയന്റെ സേവനങ്ങൾ അമേരിക്കയിലും യൂറോപ്പിലും അറിയപ്പെടാൻ തുടങ്ങി.
അമേരിക്കയിലെ പ്രോട്ടസ്റ്റന്റ് വിഭാഗങ്ങൾ പണം സമാഹരിച്ചു നൽകി.
യൂറോപ്പിലെ കത്തോലിക്ക സഭ ഭക്ഷണവും വസ്ത്രങ്ങളും മരുന്നും അയച്ചു.
തനിക്കു കിട്ടിയ മെഡൽ ഒരിക്കൽ പോലും ഫാദർ ഡാമിയൻ ധരിച്ചിട്ടില്ല.
മരണം ഫാദർ ഡാമിയൻ മരണക്കിടക്കയിൽ ഫാദർ ഡാമിയന്റെ മൃതദേഹത്തിനടുത്ത് മദർ മരിയന്നെ കോപ്
അദ്ദേഹത്തിന്റെ ഡയറിയിൽ നിന്നും ലഭിച്ച സൂചനകളനുസരിച്ച്, 1884 ഡിസംബറിൽ, തന്റെ പതിവു ദിനചര്യയുടെ ഭാഗമായി, വൈകുന്നേരം കാലുകൾ ചൂടുവെള്ളത്തിൽ മുക്കി വച്ചപ്പോൾ, അദ്ദേഹത്തിനു ചൂട് അനുഭവപ്പെട്ടില്ല.
കുഷ്ഠരോഗം അദ്ദേഹത്തെ ബാധിച്ചു കഴിഞ്ഞിരുന്നു.
കുഷ്ഠരോഗമാണെന്നറിഞ്ഞതിനു ശേഷവും അദ്ദേഹം വീടുകൾ നിർമ്മിക്കുകയും കൂടുതൽ ഊർജ്ജസ്വലനായി താൻ തുടങ്ങിവച്ച കർമ്മപരിപാടികൾ തുടർന്നു പോരുകയും ചെയ്തു.
ഇതിനിടയിൽ, ഫാദർ ഡാമിയനെ പറ്റി കേട്ടറിഞ്ഞ്, അദ്ദേഹത്തെ സഹായിക്കാനായി, അപരിചിതരായ നാലു പേർ എത്തി.
ലൂയിസ് ലാംബർട്ട് കോൺ‌റാർടി ഒരു ബെൽജിയൻ വൈദികനായിരുന്നു.
സിറാക്കൂസിലെ ഫ്രാൻസിസ്ക്കൻ സിസ്റ്റേഴ്സിന്റെ സുപ്പീരിയറായിരുന്നു, മദർ മരിയന്നെ കോപ് .
അമേരിക്കൻ സിവിൽ യുദ്ധത്തിൽ പട്ടാളക്കാരനായി സേവനമനുഷ്ഠിച്ച, മദ്യപാനം മൂലം , വിവാഹ ജീവിതം തകർന്ന ജോസഫ് ഡറ്റൺ ആയിരുന്നു മൂന്നാമത്തെയാൾ.
ഇല്ലിനോയിയിലെ ഷിക്കാഗോയിൽ നിന്നുള്ള നേഴ്സ്, ജെയിംസ് സിന്നെറ്റ് നാലാമത്തെ സഹായിയും.
കോൺ‌റാർടി വൈദികന്റെ ചുമതലകൾ ഏറ്റെടുത്തപ്പോൾ, മദർ കോപ് ഒരു ആശുപത്രി സ്ഥാപിച്ചു.
ഡറ്റൺ ദ്വീപിലെ കെട്ടിടങ്ങളുടെയും വീടുകളുടെയും നിർമ്മാണ ചുമതല ഏറ്റെടുത്തു.
49ആം വയസ്സിൽ ഫാദർ ഡാമിയൻ മരിക്കുമ്പോൾ, അദ്ദേഹത്തിന്റെ ഇമകൾ അടച്ചു വയ്ക്കുന്നതു വരെ, അദ്ദേഹത്തിന്റെ രോഗത്തിന്റെ അവസാന ഘട്ടത്തിൽ പരിചരിച്ച്, നേഴ്സ് സിന്നെറ്റ് ഒപ്പമുണ്ടായിരുന്നു.
ഫാദർ ഡാമിയനെ മൊളോക്കായിൽ തന്നെ സംസ്കരിച്ചെങ്കിലും, 1936ൽ ബൽജിയൻ ഗവണ്മെന്റ്, അദ്ദേഹത്തിന്റെ ശരീരം ആവശ്യപ്പെട്ടു.
ഇപ്പോൾ അദ്ദേഹം ജനിച്ച ഗ്രാമത്തിനടുത്തുള്ള ല്യൂവൻ എന്ന കൊച്ചു പട്ടണത്തിൽ, അദ്ദേഹത്തിന്റെ ഭൗതിക ശരീരം അന്ത്യ വിശ്രമം കൊള്ളുന്നു.
അദ്ദേഹത്തിന്റെ മരണാനന്തര ചടങ്ങുകളിൽ മൊളോക്കായിലെ കുഷ്ഠരോഗികൾ അന്ത്യോപചാരം അർപ്പിക്കാൻ എത്തിയപ്പോൾ വിമർശനങ്ങൾ
ഫാദർ ഡാമിയന്റെ മരണത്തെ തുടർന്നു, മൊളോക്കായ് ദ്വീപിലെ അദ്ദേഹത്തിന്റെ ജീവിതത്തെക്കുറിച്ചും, കർമമേഖലയെക്കുറിച്ചും ആഗോള തലത്തിൽ ചർച്ചകൾ നടന്നു.
ഹവായിയിലെ കോൺഗ്രിഗേഷനൽ സഭയിൽ നിന്നും, പ്രെസ്‌ബൈറ്റേറിയൻ സഭയിൽ നിന്നും അദ്ദേഹത്തിനെതിരെ കടുത്ത വിമർശനങ്ങൾ ഉയർന്നു.
തന്റെ സ്വകാര്യ താൽപ്പര്യങ്ങൾക്കും നേട്ടത്തിനും ഈഗോയ്ക്കും വേണ്ടി നിലകൊണ്ട ഒരു കള്ള ഇടയനായി ഫാദർ ഡാമിയൻ ചിത്രീകരിക്കപ്പെട്ടു.
ഫാദർ ഡാമിയനെ സഭ മൊളോകായിലേക്കയച്ചതല്ലെന്നും, അദ്ദേഹം തന്റെ സ്വാർത്ഥ താൽപ്പര്യങ്ങൾക്കു വേണ്ടി പോയതാണെന്നും, അവിടെ കുഷ്ഠ രോഗികളോടൊപ്പം ജീവിച്ചിട്ടില്ലെന്നും ആരോപണങ്ങൾ ഉന്നയിക്കപ്പെട്ടു.
അവിടെ നടന്ന നിർമ്മാണ പുനരുദ്ധാരണ പരവർത്തനങ്ങളിലൊന്നും തന്നെ അദ്ദേഹത്തിനു പങ്കില്ലെന്നും വിമർശകർ പറയുന്നു.
ഫാദർ ഡാമിയന്റെ സ്ത്രീകളുമായുള്ള ഇടപെടൽ ശരിയായ രീതിയിലായിരുന്നില്ലെന്നും, അങ്ങനെ തന്റെ ശ്രദ്ധക്കുറവിന്റെയും, മോശം ജീവിതരീതിയുടെയും ഫലമായാണദ്ദേഹത്തിനു കുഷ്ഠരോഗം പിടിപെട്ടതെന്നും എതിരാളികൾ പറഞ്ഞു.
വാഴ്ത്തപ്പെട്ടവനായി പ്രഖ്യാപിക്കപ്പെടുവാനുള്ള ഫാദർ ഡാമിയന്റെ യോഗ്യത അവലോകനം ചെയ്യാനുള്ള റോമൻ ക്യൂരിയയിൽ, എഴുതപ്പെട്ടതും അല്ലാത്തതുമായ, അനേകം വിമർശനങ്ങളും, എതിരഭിപ്രായങ്ങളും തുല്യ പ്രാധാന്യത്തോടെ ചർച്ച ചെയ്യപ്പെട്ടു.
ഡയറികളിലൂടെയും അഭിമുഖങ്ങളിലൂടെയും കിട്ടിയ വിവരങ്ങൾ ചർച്ചകളിലൂടെയും വാദപ്രതിവാദങ്ങളിലൂടെയും തലനാരിഴ കീറി പരിശോധിക്കപ്പെട്ടു.
ഒടുവിൽ ഫാദർ ഡാമിയന്റെ ജീവിതത്തിലെ നന്മ സഭയ്ക്കു ബോധ്യപ്പെട്ടു.
വിശുദ്ധീകരണം ഫാദർ ഡാമിയന്റെ പ്രതിമ ഹാവയിയൻ തലസ്ഥാന കെട്ടിടസമുച്ചയത്തിന്റെ കവാടത്തിൽ സ്ഥാപിക്കപ്പെട്ടിരിക്കുന്നു
1995 ൽ ജോൺ പോൾ രണ്ടാമൻ മാർപ്പാപ്പ , ഫാദർ ഡാമിയനെ വാഴ്ത്തപ്പെട്ടവരുടെ ഗണത്തിലേയ്ക്കുയർത്തുകയും, മൊളോക്കോയിലെ വാഴ്ത്തപ്പെട്ട ഡാമിയൻ എന്ൻ ഔദ്യോഗികമായി നാമകരണം ചെയ്യുകയും ചെയ്തു.
2009 ഒക്ടോബർ 11നു റോമിൽ നടന്ന ഔദ്യോഗിക ചടങ്ങിൽ ബെനെഡിക്ട് പതിനാറാമൻ മാർപ്പാപ്പ ഫാദർ ഡാമിയനെ വിശുദ്ധനായി പ്രഖ്യാപിച്ചു.
Father Damien എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പട്രീഷ്യ ആൻ ഗാൻസ് ഇംഗ്ലീഷ് വിലാസം https://ml.wikipedia.org/wiki/Patricia_A.
_Ganz
ഒരു അമേരിക്കൻ മെഡിക്കൽ ഓങ്കോളജിസ്റ്റാണ് പട്രീഷ്യ ആൻ ഗാൻസ് (നീ കോൺ) .
അവർ ഫീൽഡിംഗ് സ്കൂൾ ഓഫ് പബ്ലിക് ഹെൽത്തിൽ ഹെൽത്ത് പോളിസി ആൻഡ് മാനേജ്മെന്റ് പ്രൊഫസറും യുസിഎൽഎയിലെ ഡേവിഡ് ഗെഫൻ സ്കൂൾ ഓഫ് മെഡിസിനിൽ മെഡിസിൻ പ്രൊഫസറുമാണ്.
2007-ൽ ഇൻസ്റ്റിറ്റ്യൂട്ട് ഓഫ് മെഡിസിനിലേക്ക് തിരഞ്ഞെടുക്കപ്പെട്ടു.
ഗാൻസ് കാലിഫോർണിയയിലെ ലോസ് ഏഞ്ചൽസിൽ ജനിക്കുകയും കാലിഫോർണിയയിലെ ബെവർലി ഹിൽസിൽ ഒരു വൈദ്യനായ പിതാവിന്റെയും വീട്ടമ്മയായ അമ്മയുടെയും മൂത്ത കുട്ടിയായി വളർന്നു.
വൈദ്യവൃത്തിയിൽ ഏർപ്പെടാൻ അവരുടെ പിതാവ് അവളെ പ്രോത്സാഹിപ്പിക്കുകയും വേനൽക്കാലത്ത് പിതാവിന്റെ മെഡിക്കൽ പ്രാക്ടീസിനായി ക്ലറിക്കൽ ജോലി പൂർത്തിയാക്കുകയും ചെയ്തു.
റാഡ്ക്ലിഫ് കോളേജിൽ നിന്ന് ബിരുദം നേടിയ ശേഷം, 1970-ൽ അവർ ടോമാസ് ഗാൻസിനെ വിവാഹം കഴിക്കുകയും യു.സി.എൽ.എ.യിലെ ഡേവിഡ് ഗെഫൻ സ്കൂൾ ഓഫ് മെഡിസിനിൽ മെഡിക്കൽ പരിശീലനം ആരംഭിക്കുകയും ചെയ്തു.
അവരുടെ പിതാവ് അവളോട് പറഞ്ഞു, "ഒരു സ്ത്രീയെ സംബന്ധിച്ചിടത്തോളം മരുന്ന് അത്ര മോശം ജോലിയായിരുന്നില്ല", യു‌സി‌എൽ‌എയിലെ 120 ക്ലാസിലെ മൂന്ന് സ്ത്രീകളിൽ ഒരാളാണ് അവൾ.
അവലംബം External links പട്രീഷ്യ ആൻ ഗാൻസ് publications indexed by Google Scholar
പട്രീഷ്യ കിഹോറോ ഇംഗ്ലീഷ് വിലാസം https://ml.wikipedia.org/wiki/Patricia_Kihoro
ഒരു കെനിയൻ ഗായികയും ഗാനരചയിതാവും നടിയും റേഡിയോ, റിയാലിറ്റി ടെലിവിഷൻ അവതാരകയുമാണ് പട്രീഷ്യ വാംഗെച്ചി കിഹോറോ (ജനനം 4 ജനുവരി 1986) .
ടസ്‌കർ പ്രൊജക്‌റ്റ് ഫെയിമിന്റെ മൂന്നാം സീസണിൽ പങ്കെടുത്തതിന് ശേഷം അവർ പ്രശസ്തിയിലേക്ക് ഉയർന്നു.
അവിടെ അവർ ഫൈനലിസ്റ്റുകളിൽ ഒരാളായി.
അഭിനയത്തിൽ, 2011 ലെ മിസ് നോബഡി പോലെയുള്ള നിരവധി പ്രാദേശിക നിർമ്മാണങ്ങളിൽ അവർ പ്രത്യക്ഷപ്പെട്ടു.
ഒരു സിനിമയിലെ മികച്ച നായികയ്ക്കുള്ള 2012 കലാശ അവാർഡിൽ അവരെ നാമനിർദ്ദേശം ചെയ്തു.
ടെലിവിഷൻ നിർമ്മാണത്തിൽ, ഗ്രൂവ് തിയറി എന്ന സംഗീത നാടകത്തിലെ നായികയായും ഡെമിഗോഡ്‌സ്, ചേഞ്ച്‌സ്, റഷ്, മകുടാനോ ജംഗ്ഷൻ എന്നിവയിലെ സ്ഥിരം കഥാപാത്രമായും അവർ അഭിനയിച്ചു.
ഒരു റേഡിയോ അവതാരകയെന്ന നിലയിൽ അവർ വൺ എഫ്എം, ഹോംബോയ്‌സ് എഫ്എം എന്നിവയിൽ പ്രവർത്തിച്ചിട്ടുണ്ട്.
പട്രീഷ്യ ഒരു ഉള്ളടക്ക സ്രഷ്ടാവും ഇൻഫ്ലൂൻസെറും യൂട്യൂബറും ആണ്.
1986 ജനുവരിയിൽ ജനിച്ച് കെനിയയുടെ തലസ്ഥാനമായ നെയ്‌റോബിയിൽ വളർന്ന കിഹോറോ, പ്രൈമറി സ്കൂൾ വിദ്യാഭ്യാസത്തിനായി ഷെപ്പേർഡ്സ് ജൂനിയർ പ്രൈമറി സ്കൂളിൽ ചേർന്നു.
പിന്നീട് നെയ്റോബിയിലെ മോയി ഗേൾസ് ഹൈസ്കൂളിലേക്ക് മാറി.
അവരുടെ ഒ ലെവൽ വിദ്യാഭ്യാസത്തിനുശേഷം അവർ മോയി യൂണിവേഴ്സിറ്റിയിൽ സ്കൂൾ ഓഫ് സയൻസ് ആൻഡ് സൈക്കോളജിയിൽ ചേർന്നു.
മോയി സർവ്വകലാശാലയിലായിരിക്കുമ്പോൾ ടസ്‌കർ പ്രൊജക്‌റ്റ് ഫെയിമിന്റെ മൂന്നാം സീസണിന്റെ ഓഡിഷൻ അവർ തിരഞ്ഞെടുത്തു.
കരിയർ 2009-12
2009 മാർച്ചിൽ, റിയാലിറ്റി ആലാപന മത്സരമായ ടസ്കർ പ്രോജക്റ്റ് ഫെയിമിനായി കിഹോറോ ഓഡിഷൻ നടത്തി.
2010-ൽ ജസ്റ്റ് എ ബാൻഡിന്റെ ഹാ-ഹെ എന്ന ഗാനത്തിന്റെ മ്യൂസിക് വീഡിയോയിൽ അവർ അഭിനയിച്ചു.
അത് നായകനായ മക്മെൻഡെയെ കേന്ദ്രീകരിച്ച് ആഗോള ശ്രദ്ധയാകർഷിച്ചു.
2011-ൽ മാറ്റങ്ങൾ എന്ന നാടക പരമ്പരയിൽ അവർ പെറ്റ് നഞ്ജലയായി അഭിനയിച്ചു.
അതേ വർഷം തന്നെ മിസ് നോബഡി എന്ന ചിത്രത്തിലെ പ്രധാന കഥാപാത്രത്തെ അവർ അവതരിപ്പിച്ചു.
അത് 2011 ലെ കലാഷ അവാർഡിൽ "സിനിമയിലെ പ്രധാന നടി" വിഭാഗത്തിൽ നാമനിർദ്ദേശം ചെയ്യപ്പെടുന്നതിന് കാരണമായി.
2012-ൽ, ഗ്രൂവ് തിയറി എന്ന സംഗീത നാടകത്തിലെ പ്രധാന കഥാപാത്രങ്ങളിൽ ഒരാളായി അവർ തിരഞ്ഞെടുക്കപ്പെട്ടു.